Terres altes d'Escòcia

Les Terres altes d'Escòcia (en gaèlic A' Ghàidhealtachd; en anglès Scottish Highlands) és una regió muntanyosa del nord d'Escòcia que inclou la falla de les Highlands. És una àrea amb baixa densitat de població, amb un relleu molt variat i amb uns límits no gaire ben definits, especialment cap a l'est. El Great Glen (Gleann Mòr) divideix els Grampians (Am Monadh) de les Highlands del nord-est.

Bona part d'aquesta regió pertany administrativament al Consell de Highland, amb capital a Inverness. Tanmateix les Highlands també inclouen part dels consells d'Aberdeenshire, Argyll and Bute, Moray, Perth and Kinross i Stirling. L'illa d'Arran forma part del consell de North Ayrshire, però la seva part nord és considerada habitualment com a part de les Highlands.

Cultura 
Culturalment, les Terres Altes són força diferents de les Terres Baixes. El tret més distintiu és la influència cèltica en la cultura, incloent-hi el manteniment del gaèlic escocès com a llengua materna d'una part de la població, i un major predomini de l'activitat agrícola i ramadera, comparat amb la resta del país.

Història 
L'episodi històric que més ha marcat el destí de les Highland en l'època moderna són les "neteges" (clearances) dels segles  i , quan milers de persones van ser desallotjades i forçades a emigrar al sud o cap a Amèrica i Austràlia. Això es va produir quan el sistema feudal imperant a l'illa (basat en el sistema de clans tradicional) va entrar en crisi, i la necessitat dels senyors de disposar d'un "exèrcit" de súbdits disposats a lluitar va desaparèixer. El desplaçament de la població va permetre d'establir-hi ramats de xais, amb més rendiment econòmic. Encara avui, la població de xais és molt superior a la de persones.

Ciutats i viles 
 Aberfeldy, Aboyne, Alness, Altnaharra, Applecross, Arisaig, Arrochar, Aultbea, Aviemore
 Back of Keppoch, Ballachulish, Ballater, Banavie, Banchory, Beauly, Bettyhill, Blair Atholl, Boat of Garten, Braemar Bridge of Orchy
 Cannich, Carrbridge, Coldbackie, Contin, Cookney, Corpach, Crianlarich, Cromarty, Culbokie, Culloden
 Dalmally, Dalwhinnie, Dingwall, Dornie, Dornoch, Durness
 Evanton
 Fort Augustus, Fort William, Fortrose
 Gairloch, Glencoe, Glenelg, Grantown-on-Spey Glenfinnan
 Inveraray, Invermoriston, Inverness (ciutat des del 2001)
 Killin, Kingussie, Kinlocheil, Kinlochleven, Kinlochewe, Kinloch Rannoch, Kyle of Lochalsh
 Lochailort, Lochcarron, Lochinver, Lochgoilhead, Lochearnhead
 Mallaig Morar,
 Nairn, Netherley, Newtonmore, North Ballachulish, Nethy Bridge
 Oban
 Peterculter, Plockton, Poolewe, Portmahomack
 Reay, Rosemarkie
 Shieldaig, South Ballachulish, Strathpeffer, Strathy, Strontian, Stornoway
 Tain, Tarbet, Taynuilt, Thurso, Tobermory, Tomintoul, Tongue, Torridon, Tullich, Tyndrum
 Ullapool
 Wick

Llocs d'interès 
 Castle Tioram
 Glencoe Ski Centre
 Glen Orchy
 Glen Spean
 Loch Linnhe
 Loch Lochy
 Rannoch Moor
 Tor Castle
 Glen Coe
 Glen Lyon
 Loch Rannoch
 Loch Katrine
 West Highland Way

Noms d'àrees de les Highlands 

 Sutherland
 Assynt
 Coigach
 Kintail
 Knoydart
 Morar
 Moidart
 Sunart
 Ardnamurchan
 Morvern
 Ardgour
 Lochaber
 Appin
 Lorne
 Argyll
 Knapdale
 Cowall
 Strathspey
 Badenoch
 Rannoch
 Atholl
 Breadalbane
 Trossachs

Vegeu també 
 Castell de Dunrobin
 Vaca de les Highlands

Geografia física d'Escòcia